Syen ad taffed asekkir i xeddment i umyi-agi n usugen n Faḍma deg yiwen usebtar ibedder-it-id ɣef wid i as-t-id-yulsen nnan-as-d  Di lareba tamezwarut deg wayyur n mayyu ad alin-t tlawin ɣur-s ladɣa tislatin id-yeddan deg useggas-nni ad as-wwten-t lḥenni, ad cennunt isefra n zik ad niwlen-t berkukes s rmellalin ad ččen yimsebriden  ;dagi yessegz-d asekkir xeddment tlawin iwakken ad cfunt d wakken ad d awint lbaraka ad sunt dderya d wakken ad accent di lahna ;syen ikemmel deg awal-is yenna-d tislit ur nexdim ara akkenni ad tidir di lhem yerra daɣen ur tessau ara dderya . Amdiq-agi d win swacu slan medden merra dɣa ad taffed tulawin ;wid ur nsau ara dderya ttruḥun-d ɣer-s dɣa ad uɣalen ad sun dderya, yefka-d amedya s temdakelt n wetma-s imi d taselmadt di tesdawit ur tettamen ara s tɣawsiwin-agi maca asmi twalla iman-is ulac dderya truḥ ɣer tmura n berra ad d-awi ddwa ulac walu, tuɣal-d armi d taleṭṭaṭ ; asugen n Faḍma ; tewwi-d texdem lweda tameqqrant ččan yimsebriden ; at taddart dɣa asmi teṭṭes turga tuffa krad(03) n tjeǧǧigin yiwet seg-sent d jiḥbuḍ dɣa tura tesa sin warrac d teqcict. Yebɣa ad iwehhi s kra n yisekkiren xeddmen leqbayel dayen icudden ɣer tilawt ɣas akken ma yella dayen ur iqebbel wallaɣ maca dayen yesan igemmaḍ.